Publication: Magyar Közlöny
Issue: MK-2002-144 (Year: 2002, Number: 144)
Era: 1990-2004
Section: a 22/2002. (XI. 22.) GKM rendelethez
Paragraph Index: 306

4. A mérõrendszer teljes feltöltése 4.1. A szokásos üzemi mûködés közben a mérõeszközt és a csöveket a mérõtõl az átadás-átvételi pontig automatikusan folyadékkal feltöltve kell tartani, továbbá akkor is, amikor a rendszer használaton kívül van. Ha ennek a feltételnek nem tesznek eleget, különösen olyan esetben, amikor helyhez kötött a telepítés, akkor lehetõvé kell tenni a mérõrendszer teljes feltöltésének kézi elvégzését, egészen az átadás-átvételi pontig, és annak figyelemmel kísérését a mérés alatt, valamint akkor, amikor a rendszer használaton kívül áll. A levegõnek és a gázoknak a mérõrendszerbõl történõ teljes leválasztása érdekében a megfelelõ helyeken, ha lehetséges, kis nézõablakokkal ellátott lefúvató szerkezeteket kell elhelyezni. 4.2. A mérõ és az átadás-átvételi pont közötti csövek a hõmérséklet-változás hatására általában ne eredményezzenek nagyobb hibát, mint a legkisebb kiadható mennyiség 1%-a. A II. fejezet írja elõ, hogy milyen mûszaki feltételeket kell teljesíteni bizonyos különleges esetekben, hogy ennek a követelménynek eleget lehessen tenni. 4.3. Szükség esetén a mérõ után elhelyezett nyomást fenntartó szerkezetet kell beszerelni, amely biztosítja, hogy a gázleválasztóban és a mérõeszközben a nyomás mindig nagyobb legyen, mint a légköri nyomás és a folyadék telített gõznyomása. 4.4. Visszacsapó szeleppel kell ellátni azokat a mérõrendszereket, amelyekben fennáll annak a lehetõsége, hogy a szivattyú leállításakor a folyadék az üzemi áramlási irány ellenében folyik. A visszacsapó szelepben szükség esetén nyomáskorlátozó szerkezet van. 4.5. Üres tömlõs mérõrendszerekben a mérõ utáni, és ha szükséges, a mérõ elõtti csöveknek legyen egy magas pontjuk úgy, hogy a mérõrendszer valamennyi része állandóan feltöltve maradjon. Az 1.1. pontban említett szállítási tömlõ ürítését légtelenítéssel kell biztosítani. Bizonyos esetekben ezt egyedi szerkezettel — segédszivattyú vagy sûrítettgáz-befecskendezõ — lehet helyettesíteni. A 10 m3-nél kevesebb legkisebb kiadható mennyiségre tervezett mérõrendszerekben e szerkezeteknek automatikusan kell mûködniük. 4.6. Teli tömlõs mérõrendszerekben a tömlõ szabad végébe beépített szerkezetnek kell biztosítania, hogy a tömlõt ne lehessen kiüríteni olyan idõszakban, amikor a rendszert nem használják. Ennek a követelménynek cseppfolyósított gázra nem kell vonatkoznia. Amikor e beépített szerkezet után zárószerkezetet helyeznek el, a köztük lévõ csõszakasz a lehetõ legkisebb legyen és semmi esetre sem több, mint a legnagyobb megengedett hiba a mérõrendszer legkisebb kiadható mennyiségére. Olyan rendszerek esetében, amelyekkel viszkózus folyadékokat szándékoznak mérni, a szórófej végét úgy kell megtervezni, hogy ne maradjon benne több folyadék, mint a mérõrendszer legkisebb kiadható mennyisége legnagyobb megengedett hibájának 0,4-szerese. 4.7. Ha a tömlõ több részegységbõl áll, ezeket vagy egy speciális csatlakozóval kell egyesíteni, hogy a tömlõt telt állapotban lehessen tartani, vagy olyan összekötõ rendszert kell alkalmazni, amely vagy zárt, vagy biztosítja, hogy a részegységeket speciális szerszám nélkül gyakorlatilag lehetetlen legyen szétválasztani.

Source: https://magyarkozlony.hu/hivatalos-lapok/4d802452610a683a027fb957d1a57ae4e1f111aa/dokumentumok/18f8a50d70e4a191f8c2dc2ce163ba821cc1ea1a/letoltes